Yolanda Díaz

Yolanda Díaz Pérez (Fene, La Coruña, 6 de mayu de 1971) es una avogá laboralista i política española, menistra de Trebaju i Economía Social dendi eneru de 2020 i vicepresidenta segunda del Goviernu d'España dendi juliu de 2021. Entri marçu de 2021 i juliu de 2021 tamién exerció comu vicepresidenta tercera del Goviernu d'España.

Es hundaora i militanti del partíu políticu Movimiento Sumarhttps://www.elmundo.es/espana/2023/06/16/648c6d48fdddff734e8b45c5.htmlhttps://www.newtral.es/movimiento-sumar-anuncia-constitucion-partido-politico/20230530/ i afiliá al Partíu Comunista d'España. Enantis, Díaz estuvu afiliá i hue dirigenti d'Esquerda Unida —federación gallega del partíu Izquierda Unida del qual se desvinculó en 2019—, cuyas listas integró en diversas convocatorias eletoralis en Galicia. Hormó parti dela coalición Alternativa Galega de Esquerda en 2012, d'En Marea en 2015 i 2016, i d'En Común en 2019. Se presentó enas listas d'Unidas Podemos al Congressu delos Deputaus en tres ocasionis, dendi que hue hormá comu coalición eletoral en 2016.

En 2022 passó a sel hundaora i imagin prencipal dela prataforma Sumar, constituía en 2023 comu partíu políticu. Essi partíu sirvió comu bassi pa crial una coalición eletoral omónima cona que Yolanda Díaz se postuló ala presidencia del Goviernu enas elecionis generalis del 23 de juliu de 2023.Ena XV legislatura hue nombrá de nuevu vicepresidenta segunda i menistra de Trebaju i Economía Social del Goviernu d'España.
 Referencias 

Categoría:Políticus